Numeri 27 — Wagtoring AANLYN BIBLIOTEEK
Dogters van Selofhad (1-11)
Josua aangestel as Moses se opvolger (12-23)
+Eks 18:15, 16; 33:11; Le 24:11, 12
2002/12/1, bl. 12
+Eks 28:30; 1Sa 23:9; 28:6; Ne 7:65
Num. 27:2Eks 18:25, 26
Num. 27:5Eks 18:15, 16; 33:11; Le 24:11, 12
Num. 27:21Eks 28:30; 1Sa 23:9; 28:6; Ne 7:65
27 Toe het die dogters van Selofʹhad,+ die seun van Hefer, die seun van Giʹlead, die seun van Magir, die seun van Manasʹse, van die families van Manasʹse, die seun van Josef, nader gekom. Die name van sy dogters was Magla, Noa, Hogla, Milka en Tirsa. 2 Hulle het voor Moses, die priester Eleaʹsar, die hoofmanne+ en die hele gemeenskap van Israel by die ingang van die tent van samekoms gaan staan en gesê: 3 “Ons pa het in die wildernis gesterf, maar hy was nie een van die ondersteuners van Korag+ wat teen Jehovah in opstand gekom het nie. Hy het vir sy eie sonde gesterf, en hy het geen seuns gehad nie. 4 Hoekom moet die naam van ons pa uit sy familie verdwyn omdat hy nie ’n seun gehad het nie? Gee asseblief vir ons ’n besitting onder ons pa se broers.” 5 En Moses het hulle saak voor Jehovah gebring.+
6 Jehovah het toe vir Moses gesê: 7 “Die dogters van Selofʹhad is reg. Jy moet beslis vir hulle ’n besitting onder hulle pa se broers as ’n erfdeel gee, en jy moet hulle pa se erfdeel aan hulle oordra.+ 8 En sê vir die Israeliete: ‘As iemand sterf en hy nie ’n seun het nie, moet julle sy erfdeel aan sy dogter oordra. 9 En as hy nie ’n dogter het nie, moet julle sy erfdeel aan sy broers gee. 10 En as hy nie broers het nie, moet julle sy erfdeel aan sy pa se broers gee. 11 En as sy pa nie broers het nie, moet julle sy erfdeel aan sy naaste familielid gee, en hy moet dit in besit neem. Hierdie regterlike bevel moet as ’n wetsbepaling vir die Israeliete dien, net soos Jehovah Moses beveel het.’”
12 Toe het Jehovah vir Moses gesê: “Gaan op teen die berg in Abaʹrim+ en kyk na die land wat ek aan die Israeliete sal gee.+ 13 Nadat jy dit gesien het, sal jy sterf,*+ net soos jou broer Aäron,+ 14 want toe die gemeenskap van Israel in die wildernis Zin met my gestry het, het jy in opstand gekom teen my bevel om my voor hulle te heilig deur middel van die waters.+ Dit is die waters van Meʹriba+ by Kades+ in die wildernis Zin.”+
15 Toe het Moses vir Jehovah gesê: 16 “Laat Jehovah, die God wat aan alle mense lewe gee, ’n man oor die gemeenskap van Israel aanstel 17 wat voor hulle sal uitgaan en sal inkom en wat hulle sal uitlei en hulle sal inlei, sodat Jehovah se volk nie word soos skape wat nie ’n herder het nie.” 18 Jehovah het toe vir Moses gesê: “Neem Josua, die seun van Nun, ’n man in wie daar gees is, en lê jou hand op hom.+ 19 Laat hom dan voor die priester Eleaʹsar en voor die hele gemeenskap van Israel staan, en jy moet hom voor hulle oë as leier aanstel.+ 20 Jy moet van jou gesag* aan hom oordra,+ sodat die hele volk Israel na hom sal luister.+ 21 Hy moet voor die priester Eleaʹsar staan, wat Jehovah namens hom sal raadpleeg deur middel van die Urim.+ Op sy bevel moet hulle uitgaan en op sy bevel moet hulle inkom, hy en al die Israeliete saam met hom, die hele gemeenskap.”
22 Moses het dus gedoen net soos Jehovah hom beveel het. Hy het Josua geneem en hom voor die priester Eleaʹsar en voor die hele volk laat staan, 23 en hy het sy hande op hom gelê en hom as leier aangestel,+ net soos Jehovah deur middel van Moses gesê het.+